tomron87/hebrew-wikipedia-sentences-corpus huggingface dataset:
המפה, כנראה מהמאה ה־3, מתארת את רשת "שרות הבלדרים" (Cursus publicus) של האימפריה הרומית אשר הוקמה על ידי אוגוסטוס קיסר (63 לפנה"ס – 14) על מנת להעביר איגרות מאת השליטים, הסעת פקידי ממשל, והעברת תקבולי מיסים מפרובינקיה רומית אחת לשנייה.
הדרקון האדום (בולשית: Y Ddraig Goch) או דרקון ויילס הוא מפלצת מיתולוגית המזוהה עם ויילס.
הדרקון מתואר לראשונה בסיפורי מבינוגיון והיסטוריה בריטונום.
שם מוצג הדרקון האדום כמפלצת המסמלת את הוולשים הקדמונים.
הדרקון הוצג לראשונה כמטען הרלדי במאה ה-15 עת צעד הנרי השביעי עם גיסותיו על ויילס לכיוונו של קרב בוסוורת'.
הדגל הציג את הדרקון האדום צועד על רקע של לבן וירוק - צבעיו של בית טיודור.
בשנת 1953 קיבל הדרקון האדום מעמד של כבוד, כאשר הוטען במרכזה של הסיכה המלכותית של ויילס.
ובשנת 1959 הוטען במרכזו של דגל ויילס כדגלו של הנרי השביעי.
הדרקון הראשון שלי הוא סרט הנפשה בתלת-ממד של חברת דרימוורקס שיצא לאקרנים בשנת 2010. הסרט זכה בעשרה פרסי אנני והיה מועמד לשני פרסי אוסקר, שני פרסי באפט"א, ופרס גלובוס הזהב.
הסרט מבוסס על סדרת ספרי ילדים מאת קרסידה קוואל, שהראשון בהם פורסם בשנת 2003. בעברית רואה סדרת הספרים אור בהוצאת "אגם" בתרגומה של דבורה בושרי.
את הסרט ביימו כריס סנדרס ודין דבלויס.
יצאה גם סדרה בשם "הדרקונים של דרימוורקס" ששודרה בערוץ קרטון נטוורק ובישראל בערוץ הילדים.
לסרט יש שני סרטי המשך וסדרה המתמקדת בעלילותיהם של הגיבורים בין הסרט הראשון לשני
עלילת הסרט מתרחשת בעולם בו חיים דרקונים, ומתמקדת בנער ויקינגי בשם היקאפ (בעברית: שיהוק), נער קטן למדי ובכלל לא שרירי, שאביו הוא מנהיג השבט החזק.
היקאפ חי באי בֵּרק, שתושביו עוסקים בלחימה בדרקונים.
היקאפ מצטרף לחבורת ויקינגים צעירים שמתאמנים לקראת מלחמה בדרקונים, ומצליח ללכוד דרקון שחור מזן שהכחידו הקרוי בפי הוויקינגים "זעם לילי" (Night Fury).
היקאפ בניסיון להוכיח כי הוא כמו שאר הוויקינגים מתקשה להרוג את הדרקון ומחליט לשחרר אותו.
הדרקון מתקשה לעוף גבוה ולצוד, עקב פגיעה בזנב שנגרמה במהלך לכידתו.
היקאפ מאכיל אותו בדגים וכך מתיידד עם הדרקון, שאותו הוא מכנה "שום-שן" (במקור: Toothless - "חסר שן"), ומחליט להפסיק להילחם בדרקונים.
כדי לעזור לדרקון הוא מכין חצי זנב מלאכותי מעור ומרכיב לדרקון במקום החסר, אך עדיין הדרקון מתקשה לעוף ללא עזרת רוכב.
בשלב הבא היקאפ בונה אוכף ומצליח לרכוב עליו.
לאט לאט הוא לומד ממנו עובדות על דרקונים ומיישם אותם בבית הספר,אבל אחד האנשים בכפר גילה את סודו של היקאפ וזו אסטריד.
אסטריד מגלה שהיקאפ התיידד עם דרקון והולכת להלשין לאבא שלו.
היקאפ חוטף את אסטריד ואחרי כמה היתלויות של שום-שן היא מגלה שהדרקון באמת מיודד מה שהופך אותו לגיבור, אולם כשהוויקינגים "מעניקים" לו כבוד להרוג דרקון הוא מסרב.
הדרקון האדום מרגיש מאוים על ידי אנשי הכפר ומנסה להרוג אותו, אבל שום-שן שחש באיום בא ומציל אותו.
הוויקינגים מבינים שהיקאפ חבר לדרקון השחור ומנדים אותו.
כשהם משתמשים בחוש של שום-שן הם שטים לעבר קן הדרקונים כדי להשמיד אותם.
ילדי בית הספר עוזרים להיקאפ לשחרר את הדרקונים הכלואים בזירה והם עפים לעבר הקן, שם בני האדם והדרקונים מתאחדים נגד מלכת הדרקונים.
במהלך הקרב היקאפ נופל, שום-שן תופס אותו אך היקאפ נפצע ברגלו.
בסוף הסרט האי שלהם מתמלא בהרבה דרקונים והוויקינגים מתיידדים עמם ורוכבים עליהם.
ג'יי בארושל - היקאפ הדוק השלישי
ג'רארד באטלר - סטויק הרחב
ג'ונה היל - סנוטלאוט ג'וגנסון
אמריקה פררה, עדן גמליאל - אסטריד הופרסון
קריסטן ויג – טרפנא ת'ורסון
שום שן - דרקון מסוג זעם לילי.
היקאפ ניסה להרוג אותו אך לא היה מסוגל והשניים התיידדו והוא נהפך לדרקונו של היקאפ.
בנוסף, שום שן מבוסס על האנקילוזאורוס.
הספר, מתמקד בעיקר בפרודיות על דרקונים ווִיקינגים.
הסרט, מתמקד יותר בעלילה ופחות בפרודיות.
בספר, הוויקינגים נעזרו בדרקונים כדי לצוד, להילחם ולדוג.
בסרט, תושבי הכפר נלחמו בדרקונים ולא חיו יחד איתם.
בספר, נוזלו הוא בן דודו הבריון של היקאפ שרוצה לקבל את השלטון במקומו, ולכן הוא מנסה להראות לכולם שרק הוא מתאים לשלטון, ולא היקאפ.
בסרט, נוזלו הוא עדיין בן דודו שלו למרות שזה לא נאמר בסרט אף פעם מילה במילה.
למרות זאת, הוא עדיין צוחק ומשפיל את היקאפ בתחילת הסרט עם שאר הילדים באי ברק.
בספר, רגלי דג הוא החבר הכי טוב והיחיד של היקאפ.
בסרט - הוא נמצא בחבורה של נוזלו עד לאמצע סוף הסרט שבו הם הופכים לרוכבי הדרקונים הראשיים של האי ברק.
בנוסף נאמר בסדרה שהוא החבר הכי טוב של היקאפ
בספר, הדרקון של היקאפ (שום שמן) הוא דרקון מצוי, קטן ובצבע אזמרגד.
בסרט, הוא דרקון נדיר ביותר (זעם לילי), שחור וגדול.
בספר, יש שפה שנקראת דרקונית ובה מדברים כל הדרקונים.
בסרט, לא נאמר באופן חד משמעי שיש שפה כזו, אך כן רואים שהם נבונים הרבה יותר מחיות רגילות ושהם כן מדברים אחד עם השני בעזרת נהמות וצלילים שונים.
הספר הראשון יצא בארצות הברית בשנת 2003, והוא עסק בלימודיו של היקאפ בבית הספר לוויקינגים - שם הוא לומד לאלף דרקונים, לכן מחברת הספר קראה לספר "How to Train your Dragon" (תרגום מילולי: "איך לאלף את הדרקון שלך").
גם כשיצרו את הסרט המבוסס על הספר קראו לו באנגלית "How to Train your Dragon" - אף על פי שבסרט היקאפ לא נדרש לאלף את הדרקון, אלא להרוג אותו.
כשהובא הסרט לישראל, החליטו לתרגם את השם של הסרט ל"הדרקון הראשון שלי".
הואיל והסרט נקרא בעברית "הדרקון הראשון שלי", החליט המו"ל של הספר שגם על כריכת הספר בעברית יופיע השם "הדרקון הראשון שלי", במקום "איך לאלף את הדרקון שלך".
הדרקון הוא סרט אמנויות לחימה משנת 1973. הפקת הסרט הייתה אמריקאית-הונג קונגית משותפת, בבימויו של רוברט קלאוס ובכיכובם של ברוס לי, ג'ים קלי וג'ון סקסון.
זהו סרטו הרביעי של ברוס לי, והאחרון שצילם בשלמותו לפני מותו.
הסרט יצא לבתי הקולנוע שישה ימים לאחר מותו של לי, ב-26 ביולי 1973.
הסרט הוא אחד הבולטים בסוגת סרטי אמנויות הלחימה, הוא שינה את פני הקולנוע בהונג קונג וסייע בהחדרת לימוד אמנויות הלחימה לעולם המערבי.
ב-2004 בחר ארכיון הסרטים הלאומי של ארצות הברית בסרט " הדרקון" לשימור בשל היותו "משמעותי תרבותית".
זהו סרט אמנויות לחימה הסיני הראשון שהופק בידי תאגיד הוליוודי גדול והופק בשיתוף עם חברת Golden Harvest ועם חברת ההפקות של לי Concord Production Company.
הסרט צולם בעיקר בהונג קונג ובפיליפינים.
בין הפעלולנים שהופיעו בסרט היו חברי האופרה הסינית, ובכללם ג'קי צ'אן וסאמו האנג.
נטען שהסרט סייע לשיתוף הפעולה העתידי של צ'אן והאנג עם אולפני Golden Harvest, בהם פרצה הקריירה שלהם מאוחר יותר.
האנג החסון נראה נלחם בלי חולצה בקטע הפתיחה של הסרט.
בין השחקנים היו תלמידיו של ברוס לי, חלקם התקדמו עם השנים והפכו לכוכבי סרטי אמנויות לחימה בעצמם.
הגרסה הסופית של הסרט הייתה שונה משמעותית מהתסריט המקורי מכיוון שברוס לי שיפר חלק ניכר מהתסריט בעצמו, בכלל זה כתב וביים מחדש את סצנת הפתיחה של הסרט המראה קרב במנזר שאולין.
לי רצה להיעזר בסרט כדי לבטא את מה שהוא ראה כיופי של התרבות הסינית ולהוסיף לסרט עומק מעבר לפעלולי הפעולה.
לי, במוצאו מהונג קונג, הוא אמן לחימה במסורת של מנזר שאולין - מסדר של נזירים בודהיסטים לוחמים בעל השקפה פילוסופית מעמיקה, אמונה ביושר ואהבת הזולת, כמו גם מסורת לימוד אמנויות הלחימה.
הוא זוכה להזמנה לטורניר אמנויות לחימה על אי אותה מארגן האן המסתורי (שי קיין).
לי לומד מהסיפו (מאסטר) שלו, שהאן היה בעבר אף הוא תלמיד בשאולין, אולם הוא גורש מהמסדר, משום שהפר את קוד ההתנהגות.
הסיפו מזכיר ללי כי כדי לנצח את האויב יש להילחם לא רק בגופו אלא גם בדמותו ובתדמיתו.
עצה זו מוכיחה את עצמה בהמשך העלילה.
סוכן המודיעין הבריטי, ברתווייט, מבקש מלי סיוע במשימה חשאית.
האן חשוד כמי שמעורב בסחר סמים, אותם הוא מייצר במנזרו ובסחר בבני אדם, אותם הוא שובה במנזרו.
אולם מאחר שהאן התבצר באי קטן שחלקו הוא מעבר לתחום השיפוט של בריטניה, אין באפשרותם לנהל כל חקירה או מעצרים רשמיים במקום.
האן מנהל בית ספר לאמנויות לחימה על האי ובעזרת התחרויות הבינלאומיות שהוא מארגן במקום הוא מגייס אמני לוחמה מוכשרים, שישרתו אותו בעסקיו.
לי הוא המועמד האידיאלי למשימה, בשל כישורי הלחימה בידיים ריקות הנדרשים שם, לאור העובדה שהאן אינו מרשה להכניס כלי נשק לאי.
לפני שהוא עוזב, לי לומד מאביו, שאחד הבריונים של האן, אוהרה (אמן הלחימה רוברט "בוב" וול), גרם למותה של אחותו הבכורה, סו לין, לפני שנים כאשר ניסה לאנוס אותה.
מונע הן מהצורך לשמור על שלום הציבור והן מיצר נקמה, לי מגיע לאי של האן וזוכה לקבלת פנים חמה.
אל האי מגיעים גם מתמודדים נוספים, ביניהם רופר (השחקן ג'ון סקסון), נער שעשועים ומהמר אמריקאי לבן, שבורח מפני המאפיה, וויליאמס (אמן הלחימה ג'ים קלי), פעיל זכויות אדם אמריקאי שחור, שבורח מהחוק משום שהכה שוטרים לבנים.
רופר וויליאמס מביסים את המתמודדים מולם בתחרות, שנערכת בשעות היום.
מהתחרויות, שומריו של האן לא מאפשרים לאיש להיעדר.
בלילות תושבי האי נתונים במעצר בית ובין השאר מסופקות להן זונות שיורידו את המוטיבציה שלהם לטייל בחוץ וידווחו במקרה שהם שוברים את העוצר.
לי בוחר בזונה שמידע מוקדם מאפשר לו לזהות אותה כסוכנת בריטית והיא מאפשרת לו לנהל חקירה בלילות.
לי מתחיל בחיפושיו באי אחרי ראיות ומגלה כניסה סודית למרתף תת-קרקעי.
הוא נתקל בשומריו של האן אבל מצליח לגבור עליהם לפני שהם יכולים לזהותו.
ויליאמס מבחין בו כשהוא יוצא ממרפסת חדרו, אך שומר של האן מזהה את ויליאמס ומדווח להאן.
ביום שלמחרת מזהיר האן את המתמודדים שלא ייצאו מחדריהם בלילה.
הוא מעניש את שומריו בשל כישלונם במילוי חובתם והשומרים זוכים למוות אכזרי מידיו של בולו הסדיסטי (השחקן ומפתח הגוף בולו יאנג), שומר ראשו הראשי של האן.
רגעים מספר לאחר מכן נקרא לי לקרב הראשון שלו ומתברר שהיריב שלו הוא אוהרה.
לי מביס את אוהרה ונאלץ להרוג אותו מכיוון שאוהרה מנסה לתקוף אותו בעזרת בקבוקי זכוכית שבורים.
האן מודיע שהתקפתו המגונה של אוהרה ביישה אותו ומסיים את הקרבות לאותו יום.
האן מזמן את ויליאמס ומאשים אותו בהתקפת שומריו בלילה הקודם.
אם כי ויליאמס מכחיש זאת בכעס ודורש לעזוב את האי לאלתר.
אולם האן לא מאפשר לאנשים שיודעים יותר מדי לעזוב את האי, אלא אם כן גייס אותם לשורותיו.
האן הורג את ויליאמס אחרי קרב קצר.
האן לוקח את רופר לסיור במערכת המרתפים התת-קרקעי שלו, שם הוא מנהל את עסקיו הבלתי חוקיים ומזמין את רופר להיות נציגו בהברחת ההרואין לארצות הברית.
רופר מתלבט והאן מראה לו את גווייתו המרוטשת של ויליאמס, ברמזו שרופר יעמוד בפני גורל דומה אם הוא יסרב לשתף פעולה.
באותו הלילה, לי פורץ למרתפים ואוסף די ראיות כדי להשיג צו למאסרו של האן.
אולם לי מפעיל בלא יודעין את האזעקה כשהוא משתמש במשדר הרדיו על מנת לתקשר עם ברתווייט.
הוא לוחם בכמה משומריו של האן במהלך בריחתו, אך לבסוף נשבה במלכודת.
בבוקר המחרת, האן מבקש מרופר להילחם בלי כמבחן לנאמנותו.
רופר מסרב ובמקום זאת האן שולח אותו להילחם בבולו.
רופר, שחינו של בולו סר ממנו כשזה הרג את השומרים הכושלים, מנצח את בולו והורג אותו.
האן הזועם מורה לאנשיו להרוג את לי ורופר גם יחד.
אף על פי שהם נחותים במספרם, מצליחים לי ורופר להדוף את האויב, עד שהזונה ששיתפה פעולה עם לי משחררת את השבויים מהמרתף של האן והם מצטרפים לצידם של לי ורופר.
בתוך מהומת המלחמה מנסה האן לברוח מהאי, כשלי עוקב אחריו.
לי אומר להאן בזעם: "המטת חרפה על משפחתי והמטת חרפה על מקדש שאולין!" האן, שמפחד להתמודד עם לי בעזרת אמנות לחימה בורח אל משרדו ושם מתגלה סליק נשק שכל פריטיו מורכבים בידים תותבות המשמשות את האן קטוע היד.
מתברר שהאן, שאסר על הכנסת נשק לאי בטיעון כי יש לקדש את המלחמה בידיים ריקות, הסתובב בעצמו כל הזמן חמוש.
האן בורח אל חדר מלא במראות שבו לי מתקשה להבדיל בינו לבין דמויותיו הרבות.
האן ממתין שלי יתמקד בבבואתו בחדר המראות כדי להשיג יתרון על לי.
לי נזכר בעצתו של המאסטר וכשם ששבר את תדמיתם הבלתי מנוצחת של שומרי האן, הוא שובר את המראות הנושאות את בבואתו של האן.
כך הוא מאלץ את האן לעמוד מולו פנים אל מול פנים ומביס אותו.
כשלי שב לרופר, הוא נוכח לדעת שרוב אנשיו של האן הובסו.
מסוקי הצבא מגיעים בתגובה לקריאת המצוקה ששיגר לי.
רופר ולי מביטים זה בזה בסיפוק רב.
– סכום גדול מאוד לאותה עת, אולם קטן בהרבה מסרטיו של ברוס לי "אגרוף הזעם" ו"דרכו של הדרקון".
הסרט נחשב בעיני מבקרים כאחד הסרטים הטובים ביותר של שנת 1973. ואחד הפופולריים ביותר שבהם.
כעת הוא זוכה למדרוג של 97% במשאל מצטבר באתר Rotten Tomatoes, כש-37 סוקרים מעניקים לו ציון ממוצע של 7.8/10.
ב-2004 הוכרז הסרט כ"משמעותי תרבותית" בידי ספריית הקונגרס ונבחר לשימוש בארכיב הסרטים הלאומי.
הסרט גם נמצא ברשימת 500 הסרטים הטובים ביותר בכל הזמנים של המגזין אמפייר שפורסמה ב-2008.
הדרכת עובדים היא הגדרה כללית ללימודים הבלתי פורמליים בהם העובד לוקח חלק שמעבר להכשרתם הפורמלית שלפני הרגע שבו התקבלו לעבודה.
הדרישה להדרכות אלה נובעת מהגדרת מיומנות העובד כדלהלן: מיומנות העובד = השכלה התחלתית (ברגע הקבלה לעבודה ) + למידה מתמדת על ידי הדרכות וצבירת ניסיון.
כאשר הערכת ביצועים מציינת שדרוש שיפור בביצועי העובד.
על מנת לבסס את הסטאטוס של שיפור ביצועי העובד עד כה והמאמץ שנדרש לשיפור זה.
במסגרת תוכנית פיתוח מקצועית כוללת.
במסגרת רצף התכנון כדי לסייע לעובד להיות זכאי לשינוי תפקיד בארגון.
הטכנולוגיה במקום העבודה משתנה במהירות רבה וחברות שאינן יכולות לעמוד בקצב השינויים יצאו מהתחרות.
מסקר שנערך במרכז לפיתוח מיומנויות באונטריו שבקנדה נמצא כי 63% מהמשיבים מתכננים להכניס למקום העבודה טכנולוגיה חדשה שתדרוש הכשרה של העובדים.
שליש מהנשאלים אמרו שישקיעו בהדרכות עובדים על מנת לשמור על העובדים הטובים ביותר ולשפר את ביצועיהם.
החברה האמריקאית להדרכה ופיתוח (ASTD) מדווחת כי פחות מ 1500 $ לעובד הושקעו בכשרה בשנת 1996. 50 אחוזים מהסכום הזה הוצא על הכשרה טכנית ומקצועית, ואילו רק 5 אחוזים הוצאו עבור הכשרות אחרות לעובדים חדשים.
ד"ר אדוארד גורדון ממליץ לחברות להפוך את ההדרכות לפונקציה נפרדת ממחלקת משאבי אנוש.
הוא מדגיש את העובדה שהגידול של 20% באימונים משנת 1983 לא עומד בקצב הגידול של העובדים באותה תקופה.
הוא מציע הדרכה למנהלים שתלמד אותם להשתמש ב- ROI (החזר השקעה) כדי להוכיח כי הדרכה היא מרכז רווח, לא רק מרכז עלות.
הגברת שביעות רצון בעבודה ומורל בקרב העובדים.
יעילות משופרת של תהליכים, וכתוצאה מכך רווח כספי.
יכולת מוגברת לאמץ טכנולוגיות חדשות ושיטות מתקדמות.
הדרכת העובדים נחלקת לשני חלקים עיקריים:
הדרכה ראשונית שהעובד עובר מיד עם קבלתו לארגון.
הדרכות שמתקיימות עבור עובדים ותיקים בארגון.
חברות רבות מספקות הכשרת מבוא עבור העובדים החדשים שלהם.
הדרכה זו יכולה להיות של עובד וותיק המראה לעובד החדש כיצד הדברים מנוהלים בחברה או מחלקת משאבי אנוש הקולטת את העובד החדש או הבוס החדש המסביר את הציפיות שלו מעובדיו.
מספר חברות בתעשייה הקימו מערך הדרכה של מספר שבועות או אפילו חודשים של אימונים כדי שכל עובד חדש יכיר את החברה, מוצריה, תרבותה, מדיניותה ומתחריה.
הכישורים של העובדים נשחקים עם הזמן, הידע העולמי משתנה בכל רגע נתון והתחרות הגדולה שקיימת בין החברות השונות בעולם- כל אלה דורשים תחזוק ופיתוח יכולות העובד.
לכן, חברות משקיעות סכומים גדולים בפיתוח עובדיהן.
הפיתוח יכול לכלול מגוון נושאים, החל מקריאה ועד פיתוח מנהלים.
נושאים טיפוסיים של הדרכת עובדים
כישורים שכליים בסיסיים- מחקר שבוצע בארצות הברית מצא שכ-50% מאוכלוסיית ארצות הברית קוראת ברמה של כתה ח' ומטה.
כמו כן, לכ-40% מכח העבודה בארצות הברית אין את הכישורים לעבוד בתעשייה.
לכן חברות משקיעות מכספן ומזמנן כדי להעביר את עובדיהן סדנאות לשיפור היכולות הבסיסיות שלהם כגון קריאה וחשבון כדי שיוכלו להתאים לסביבה הטכנולוגית.
כישורים טכניים- רב האימונים הטכניים נועדו לשפר את היכולות של העובד.
השימוש באימונים אלה גדל בשנים האחרונות עם הכנסת הטכנולוגיה לתעשייה ושינוי המבנה הארגוני של חברות אשר, דרש מהעובדים ידע נרחב יותר בתחומים שונים.
כישורים בינאישיים- בגלל שרוב העבודה נעשית בקבוצות, העובדים נדרשים להיות בעלי קישורים בינאישיים- לדעת להקשיב זה לזה, להעלות רעיונות ולהיות "שחקן קבוצתי".
כישורי פתרון בעיות- מנהלים ועובדים שעוסקים בעבודות לא שגרתיות עוברים אימונים שמטרתם לחדד את המחשבה וחשיבה לוגית וללמוד לנתח נכון את הבעיה ולהגיע לפתרון.
אימון אתיקה- לחברה יש ציפיות יותר ויותר גבוהות מהעובד על אחריות חברתית של תאגידים.
כמו כן, העבודה המגוונת של היום מביאה למגוון רחב של ערכים ומוסר בעבודה.
מחקרים הראו שכ- 70% ממקומות העבודה בארצות הברית מעבירים סדנאות אתיקה.
לאימונים האלה יש תומכים ומתנגדים.
המתנגדים טוענים שהערכים נקבעים בגיל צעיר ולא ניתנים לשינוי בגיל מאוחר יותר.
התומכים טוענים שניתן לשנות ערכים וגם אם ערכים מסוימים לא ישתנו, בעזרת האימון תתעורר מודעות העובדים לבעיות אתיקה.
תקשורת- קיים מגוון גדל והולך של כוח עבודה ולכן מגוון רחב של שפות ומנהגים.
על כן, על העובד ללמוד לתקשר עם העולם הזה.
מיומנויות מחשב- מיומנויות המחשב הופכות לצורך הכרחי לביצוע משימות ניהול המשרד.
מוקד שירות לקוחות- התחרות הגוברת בשוק הגלובלי של היום הופכת את הנושא לחיוני על מנת להבין ולענות על צורכי הלקוחות.
גיוון- קיים מגוון פרספקטיבות ודעות שונות, והיא כוללת טכניקות הערכת גיוון.
יוזמות איכות- בעידן שבו מושגים כמו ניהול איכות כולל הם שגורים בפי כולם, יש צורך להכשרה בסיסית על מושגי איכות, הנחיות ותקני איכות.
בטיחות- בטיחות אימון הוא קריטי במקומות שבהם עובדים עם ציוד כבד, חומרים מסוכנים, פעולות החוזרות על עצמן, אבל גם יכולה להיות שימושית עם עצות מעשיות למניעת תקיפות, והתנהגות עוינת בעבודה.
הטרדה מינית- הדרכות בנושא הטרדה מינית כוללות בדרך כלל תיאור קפדני של מדיניות הארגון על הטרדה מינית, ובמיוחד על מה הן התנהגויות בלתי הולמות.
היסטורית, אימון נחשב דבר פורמלי כלומר, הוכן ונקבע מראש.
בשנים האחרונות האימון הפך לבלתי פורמלי, והדיעה שהייתה רווחת אצל מנהלים על פיה, בזמנם הפנוי העובדים מדברים על דברים שלא קשורים כלל לעבודתם הופרכה.
בתוך העבודה- רוטציה בעבודה, התמחות ודברים פורמליים אחרים בהם העובד לוקח חלק מתוקף תפקידו.
מחוץ לעבודה- סמינרים, ימי עיון, ימי גיבוש, קורסים באינטרנט, הרצאות מצולמות, משחקי תפקידים ועוד.
ידוע שאנשים שונים משתמשים באמצעים שונים על מנת ללמוד ביעילות.
חלקם קוראים, אחרים מקשיבים ואחרים צריכים התנסות.
על כן, על המנהל להתאים את ההדרכות המתאימות ביותר לכל עובד.
במחקר שנערך בקנדה בשנת 1994, נעשתה הפרדה בין הדרכות עובדים שממומנות על ידי המעסיק לבין ההדרכות שממומנת על ידי העובדים עצמם.
נמצא שברב המקרים, בחברות שבהן המעסיק משקיע בהדרכות, גם העובדים משקיעים בהן עצמאית.
יש 2 קבוצות אשר משקיעות בהדרכות עצמאיות למרות שלא מקבלות הרבה הדרכות מהמעסיק אלה הם: נשים, עובדים בחברות קטנות.
מטרת ההדרכות היא לתחזק כח עבודה בעל מיומנות גבוהה ולכן, לא מספיק שתהייה גישה קלה להדרכות, דרושה גם סביבה של תעסוקה גבוהה שתתחזק את מיומנות העובד ושיפור המיומנות על ידי הימנעות מבטלה.
לשם כך צריך ליצור עבודות חדשות שדורשות מיומנות בצורה אינטנסיבית.
צריך לתת לעובד יותר סמכויות על מנת שיוכל לקבל החלטות ולאתגר אותו על מנת שיוכל לפתח מיומנויות חדשות.
וכן, זה דורש סביבה תרבותית ששמה את השכלה כאלמנט המרכזי בחיי האומה.
נמצא שככל שהעובד מתבגר, כך מושקעות בו פחות הדרכות.
נשים משתתפות ביותר הדרכות שממומנות על ידן מאשר גברים, יש פחות הדרכות שממומנות על ידי המעסיק שמיועדות לנשים, לעומת גברים.
בחברות ייצור יש בממוצע פחות הדרכות לעומת חברות שמתמחות במתן שירותים.
ככל שתפקיד העובד יותר בכיר וכולל יותר אחריות כך, הוא מקבל יותר הדרכות.
רוב העובדים לא משתתפים בהדרכות מרצונם החופשי בגלל שהם עסוקים מדי.
אך רב אלה שמשתתפים בהדרכות משתמשים במיומנויות שרכשו, בעבודתם.
עובדים רוצים להשתתף בהדרכות לשם פיתוח קריירה ועל מנת להתמקצע בתפקידם.
את חשיבות ההדרכות הן לעובד והן למעסיק ניתן לראות בתרשים הבא:
החלק של המנהל הישיר בהדרכת עובדים
בנוסף להדרכות הקבועות והמוגדרות לעובד, למנהל יש חלק לא מבוטל בהדרכה יומיומית של העובד.
זאת כיוון שהצלחת הארגון תלויה בביצועי אנשיו, חלק מתפקיד המנהל הוא לתקן בעיות הקשורות בביצועי הכפיפים ולסייע להם לצמוח בצורה מקצועית כך שיוכלו לתרום לארגון בעודם מקדמים את הקריירה שלהם.
ידע באימון והדרכה היא אחת מבין הדרישות המופנות למנהל, במיוחד טכניקות של פנים-מול-פנים לשם פתרון בעיות של ביצועי עובדים ולסייע לעובדים לפתח את מלוא הפוטנציאל שלהם במקום העבודה.
כאשר המנהל מחלק הוראות הנוגעות לתפקיד, עליו לנקוט בטכניקות אימון.
כך גם כאשר הוא מאציל סמכויות ותפקידים, מגבש צוותי עבודה ומעודד פיתוח קריירה של עובדים.
מנהלים שהם מאמנים טובים מפיקים תועלת בשתי דרכים: הם מקבלים מכפיפיהם עבודה באיכות טובה ובמהלך העבודה יש להם תדמית טובה.
כתוצאה מכך, הממונים עליהם מכירים בהם ומתגמלים אותם.
להיות מנהל-מאמן טוב משמעו לדעת את מי אתה מאמן, מתי לאמן וכיצד לאמן.
הדבר גם כרוך במודעות לבעיות אימון שכיחות ופיתוח מאפיינים של מאמן טוב.
הדרקון: סיפורו של ברוס לי הוא סרט ביוגרפי בדוי למחצה המגולל את סיפורו של השחקן והמומחה לאמנויות הלחימה ברוס לי, בכיכובם של ג'ייסון סקוט לי (אין קרבה ביניהם) כברוס לי, לורן הולי (כלינדה אמרי) ורוברט וגנר.
הסרט בוים בידי רוב כהן ונכתב בידי כהן, אדוארד חמרה, וג'ון ראפו.
הסרט נפתח בחלום בלהות שחולם אביו של ברוס לי.
האב רואה שד בשריון ימי-ביניימי שרודף את ברוס לי הצעיר.
ברוס לי נראה כילד מקבל הדרכה מידיו של מורהו ייפ-מן באמנויות הלחימה הסינית ווין צ'ון בהונג קונג והוא נראה בקטע מהיר מתאמן תוך כדי שהוא מתבגר בגיל.
ברוס לי מגיע למסיבה שם קבוצת מלחים בריטים שתויים מטרידים נערה סינית.
ברוס נלחם בהם ומנצח אותם למרות שהם עולים עליו במספרם.
הוא עוזב את המקום עם האישה כשנשמעות סירנות המשטרה.
כשברוס שב הביתה, אביו אומר שהמשטרה מחפשת אחריו.
אחד מהמלחים הוא אחיינו של פוליטיקאי רב-עוצמה בהונג קונג.
אביו אומר לברוס שהוא חייב לעזוב את הונג קונג בגלל התקרית וגם כי השד בא לתפוש אותו.
הוא מציע שברוס יסע לאמריקה.
כשברוס מפקפק בכך, אביו מסביר לו שברוס נולד בסן פרנסיסקו כשאביו ערך שם סיור הופעות ביחד עם האופרה הקנטונזית של הונג קונג.
ברוס רואה את תעודת הלידה שלו בפעם הראשונה.
לברוס לא צפויות בעיות להיכנס לארצות הברית מכיוון שהוא אזרח אמריקני.
אביו נותן לו כסף רב, כסף אותו חסך לימים כאלה.
האב מבקש מברוס להצליח, להיות סיפור הצלחה גדול כל כך ששמו ילך לפניו עד להונג קונג.
כשברוס מגיע לארצות הברית הוא מתחיל לעבוד כשוטף כלים במסעדה סינית.
הוא חי בדירה קטנה וקורא ספרים של ארנסט המינגוויי וסופרים נוספים.
אחת מהעובדות במקום מתחילה איתו והם מבלים את הלילה בדירתו.
כשהשניים מפלרטטים במסעדה למחרת, הטבח הזקן מקנא ותוקף את ברוס עם קוצץ בשר.
ברוס בועט בו לכיריים וחולצת האיש עולה בלהבות.
העובדים האחרים מכבים את השריפה וזורקים את ברוס לסמטה האחורית.
אחדים מהם יוצאים אחרי ברוס כדי להרביץ לו, חמושים בקוצצי בשר.
ברוס מתגונן ומצליח להדוף אותם עד שבעלת המסעדה (אותה משחקת ננסי קוואן) מגיעה ואומרת לכולם להיכנס פנימה.
ברוס מאבד את עבודתו אבל הבעלים מעניקה לו הלוואה לכל מטרה ומשכנעת אותו להשתמש בכסף כדי להשקיע בו בהשכלתו למען עתידו.
ברוס לי נרשם ללימודים באוניברסיטה ובהיותו במכון הכושר הוא זוכה להערות גזעניות מעמיתיו הסטודנטים שחושבים שהוא קוריאני, זאת על רקע מלחמת קוריאה שהתחוללה באותה עת.
ברוס נלחם אתם ומביס אותם וכמה מהם מבקשים ממנו ללמד אותם את סגנון הלחימה שלו.
בשיעורים אלה פוגש ברוס אישה ושמה לינדה אמרי (לורן הולי) שמצטרפת לכתה, ובהמשך השניים מתחילים לצאת.
לינדה מציעה שברוס יפתח בית ספר לאמנויות לחימה.
אחרי שברוס פותח את בית הספר צופים בקטע מחלום שבו שד מוצא את ברוס ותוקף אותו.
לאחר שבית הספר זוכה להצלחה, כמה אמני אמנויות לחימה סיניים רבים עם ברוס לי בטענה שאסור לו ללמד לא-סיניים את אמנויות הלחימה הסיניות וכשלא הסכים עמם הם מציעים ליישב זאת בקרב.
הוא נלחם נגד ג'וני סאן וזוכה בקרב, אבל כשהקרב מסתיים וברוס מסתובב סאן בועט בו בגב ומשתק אותו.
כשהוא נכה ומשתקם בבית החולים כותב ברוס לי ביחד עם לינדה את הספר "הטאו של ג'יט קון דו" (The Tao of Jeet Kune Do) לינדה גם מבשרת לו שהיא בהריון.
אחרי שברוס לי משתקם ושב ללכת הוא משתתף בתצוגת אמנויות לחימה של אד פרקר ומציג את אמנות הלחימה שלו והוא אומר שינצח כל אדם מהקהל שיסכים להילחם עמו תוך שישים שניות, לפתע ג'וני סאן מגיח מהקהל ונענה לאתגר.
בתחילה סאן גובר עליו, אבל בסיום ברוס מעיף אותו מעל החבלים.
בתום הקרב ברוס פוגש את ביל קריגר והם הוגים את הרעיון של תוכנית הטלוויזיה "הצרעה הירוקה" (Green Hornet).
ברוס וביל עובדים יחדיו ומתכננים ליצור סדרת קונג פו.
במסיבה לכבוד הסדרה, מבשרת לינדה לברוס שהיא בהריון עם ילדם השני שאנון ומייד אחר-כך מודיעים על ביטולה של הסדרה "הצרעה הירוקה".
הסדרה "קונג פו" משודרת בטלוויזיה, אבל בכיכובו של דייוויד קאראדין, שחקן לבן במקום ברוס לי (קריגר בגד בלי בשל צבע עורו).
ברוס לי מתחיל לעבוד על הסרט הראשון בכיכובו "הבוס הגדול".
בעת צילומי סצנת הסיום, הנערכת במפעל קרח, הוא מתכונן לצילומי קרבות עם השחקנים, במקום זאת מגיע למקום רכב מסחרי ומתוכו יוצא אחיו של ג'וני סאן שבא לנקום את התבוסה של אחיו, אחרי קרב אכזרי, ברוס מצליח לגבור עליו.
ביל קריגר מופיע בחדר העריכה ומציע לברוס לי לככב בסרט הוליוודי עתיר תקציב.
אחרי כן בביתם, לינדה אומרת לברוס שהיא שבה לאמריקה עם ברנדון ושאנון, ברוס מתרגז כי הוא זכה ליחס לא הוגן מידי הציבור האמריקני בהשוואה לילידי הארץ.
באי-רצון הוא שב לאמריקה לנסות שוב את מזלו.
ביום ה-32 של צילומי הסרט "הדרקון" ברוס נקלע בדמיונו לקרב עם השד ולבסוף מנצח אותו.
בסיום הסרט אנו רואים את צילומי קטעי הסיום של הסרט "הדרקון", עם דיבוב של אשתו לינדה המודיעה לנו על מותו לפני שהסרט יצא לבתי הקולנוע.
הפסקול של רנדי אדלמן, המושמע בקדימוני הסרט, ידוע מאוד, במיוחד נעימת האהבה "ברוס ולינדה".
שיר אחר, שלא ניתן עליו מזכה הוא "Green Onions" בקטע הקרב במסעדה.
השחקנים הראשיים, ג'ייסון סקוט לי ולורן הולי, התאמנו לקראת הסרט במשך חודשים בג'יט קון דו, אמנות הלחימה שהמציא ברוס לי, תחת הדרכתו של תלמידו לשעבר של לי שנהפך למדריך, ג'רי פוטיט.
ג'ייסון סקוט לי המשיך להתאמן בג'יט קון דו בהדרכתו של פוטיט מאז 1993. פוטיט גם מגלם את עצמו בסרט.
ניתן לראות אותו ברקע רבות מהסצנות.
המצבה שברוס (ג'ייסון סקוט לי) שאותה מאלץ השד את לי לראות בחלום הבלהות לקראת סיום הסרט היא על קברו האמיתי של ברוס לי.
התמונה שלה שונה מזו הקיימת במציאות, אבל תאריך הלידה, תאריך המוות והכתובת על המצבה הן זהות.
תפקיד ברוס לי בסרט הוצע לראשונה לבנו במציאות, ברנדון לי, שסירב לכך.
ברנדון לי מת בתאונה כשצילם את הסרט "העורב" במרץ 1993, פחות מחודשיים לפני שהסרט יצא לבתי הקולנוע.
הסרט "דרקון" מוקדש לזכרו בסיום הקרדיטים.
את ברנדון הילד משחק בסרט יאן מ.
לשאנון לי, בתו של ברוס לי, יש הופעת אורח בסרט כזמרת בסצנת המסיבה (שרה את "קליפורניה החולמת"), כשברקע אנחנו רואים את לינדה מספרת לברוס שהיא בהריון בפעם השנייה ומדובר בבתם שאנון.
ואן ויליאמס, שכיכב לצידו של ברוס לי בסדרת הטלוויזיה משנות השישים "הצרעה הירוקה" מגלם בסרט "דרקון" את דמותו של במאי הסדרה.
אולם בניגוד למה שמתואר בסרט, הרי שבמציאות ויליאמס לחץ על האולפנים על כך שברוס לי יקבל זמן מסך זהה לשלו, אבל מאמציו עלו בתוהו.
הסרט מבוסס על הספר "ברוס לי: האיש שרק אני הכרתי" (Bruce Lee: The Man Only I Knew) אותו כתבה לינדה לי קולדוול, אלמנתו של ברוס לי.
וונג ג'ק מן לא בעט בגבו של ברוס לי כשברוס התרחק מהזירה בסיום הקרב, כפי שנראה בסרט.
הקרב אכן התרחש, אבל היה זה בבית ספרו של לי, ולא במקדש הנראה בסרט.
ברוס ניצח בקרב, אבל סגנון הלחימה שלו היה מוגבל מאוד באותה עת.
הקרב, בו לי ניצח, אבל בקושי, היה הסיבה לכך שלי פיתח את סגנונו שלו, ג'יט קוון דו.
לי אכן פצע את גבו מאוחר יותר בשל אימוני משקולות.
במציאות לא נערך קרב חוזר בין לי לוונג ג'ק מן או קרב נגד אחיו של וונג ג'ק מן בעת צילומי "הבוס הגדול".
אולם, אכן נערך קרב בין ברוס לי האמיתי לבין מתאגרף תאילנדי בעת צילומי הבוס הגדול.
הסרט זכה באופן כללי לביקורות אוהדות, עם דירוג של 82% באתר RottenTomatoes, המבוסס על הצבעתם של 17 צופים.
הכנסותיו הכוללות של הסרט בכל העולם היו $63,513,743 .
הדרך לפרדישן , הוא סרט דרמת-פשע אמריקאי משנת 2002 בבימויו של סם מנדס.
התסריט נכתב על ידי דייוויד סלף, כאדפטציה לרומן הגרפי באותו השם, שנכתב על ידי מקס אלן קולינס.
בסרט מככבים טום הנקס, פול ניומן, ג'וד לאו ודניאל קרייג.
העלילה, המתרחשת בתקופת השפל הכלכלי הגדול שבארצות הברית, מתארת סיפורם של איש מאפיה ובנו, היוצאים לחפש נקמה נגד מאפיונר שרצח את שאר בני המשפחה שלהם.
צילומי הסרט התקיימו באזור העיר שיקגו.
מנדס, זמן קצר לאחר שסיים את עבודתו על סרטו משנת 1999 עטור השבחים "אמריקן ביוטי", רכש את הזכויות על סיפור זה כשעוד היה עם דיאלוג מינימלי, ואת הרגשות העביר בעיקר באמצעות תמונות.
הול ניצל את הסביבה כדי ליצור סמליות עבור הסרט, אשר זכה במספר פרסים, בהם פרס אוסקר לצילום הטוב ביותר.
הסרט עוסק בו-זמנית במספר נושאים, בהם יחסי אב-בן וכן התוצאות של מעשי אלימות.
הסרט יצא לאקרנים ב-12 ביולי 2002 וגרף בסופו של דבר מעל 180,000,000 דולר ברחבי העולם.
הצילום, התפאורה וכן משחקם של השחקנים הראשיים פול ניומן (בהופעתו הקולנועית האחרונה טרם מותו) וטום הנקס זכו לביקורות חיוביות מקרב המבקרים.
ב-25 בפברואר 2003 הסרט הופץ לראשונה להקרנות ביתיות.
מייקל סאליבן האב (טום הנקס) הוא איש מאפיה, עושה דברו של ג'ון רוני (פול ניומן), הבוס של המאפיה האירית באילינוי בתקופה שבין השפל הכלכלי הגדול לבין עידן אל קפונה.
רוני גידל את סאליבן היתום מאז היותו ילד קטן, והוא אוהב אותו כבן; יתר על כן, למעשה, הוא אוהב אותו יותר מאשר את הבן האמיתי שלו, קונור (דניאל קרייג), חסר הרחמים והבלתי יציב.
בלילה אחד, סאליבן וקונור יוצאים יחד למחסן, על מנת להיפגש עם פין מק'גוברן, עובד ממורמר.
מייקל סאליבן הבן (טיילר הקלין), בן ה-12 ובנו הבכור של מייקל סאליבן האב, מסתתר במכוניתו של אביו ועד להירצחו של מק'גוברן על ידי קונור, בהתקף של זעם.
סאליבן האב משביע את בנו לשמור על סודיות, אולם קונור מחליט להשתיק עד זה לנצח.
הוא מגיע לביתו של סאליבן ורוצח את אשתו אנני (ג'ניפר ג'ייסון לי) ואת פיטר, הבן הצעיר, אשר קונור חשב בטעות שהוא מייקל הבן.
סאליבן האב ובנו נמלטים לשיקגו.
סאליבן פונה אל המאפיה של קפונה, ומבקש לעבוד עבורם.
הוא מבקש רשות מפרנק ניטי (סטנלי טוצ'י), בכיר בארגון של קפונה, לרדוף ולנקום בקונור, אשר ירד בינתיים למחבוא.
בקשתו של סאליבן נדחית, בשל שיתוף הפעולה הקיים ללא ידיעתו בין ג'ון רוני לבין ניטי.
רוני מורה לניטי לשלוח מתנקש על מנת להרוג את סאליבן.
ניטי שולח למשימה את הרוצח השכיר הרלן מגוויר (ג'וד לאו) - פסיכופת שאוהב לצלם את קורבנותיו ולמכור את תצלומיהם לעיתונות.
מגוויר מאתר את סאליבן, אך מחמיץ הזדמנות לחסל אותו.
סאליבן מבין כי ניטי בחר בצד בסכסוך הזה - נגדו - והוא מחליט לשדוד בנקים בהם קפונה ורוני מחזיקים את כספם המולבן, בתקווה שיוכל בעתיד לעשות עמו עסקה, ולהחזיר את הכסף בתמורה לקונור.
במהלך השודים המזוינים, סאליבן האב נעזר בבנו כנהג רכב המילוט.
מגווייר טומן מלכודת לסאליבן, בסיועו של רואה החשבון של רוני, אלכסנדר ראנץ'.
ביום שבו סאליבן מגיע לחדר המלון בו מתאכסן ראנץ', ראנץ' מעכב אותו עד אשר מגווייר מגיע למקום.
ראנץ' נהרג בחילופי האש, במהלך קרב היריות שמתפתח.
מגווייר גם נופל, פניו מתובלת שברי זכוכית, אך לפני שהוא מתמוטט הוא מצליח לירות בסאליבן בזרועו, בעודו בורח מן המקום.
סאליבן הבן מסיע את אביו לחווה, בה גרים זוג קשישים עריריים, המסייעים לו להתאושש מפציעתו.
במהלך החלמתו, סאליבן מגלה (בספרי חשבונות אשר לקח מראנץ') כי קונור מועל באביו במשך שנים, תוך שימוש בשמות של חברי כנופיה מתים, על מנת להסתיר את פעולותיו.
סאליבן הבן מגלה כי הפחד הגדול ביותר של אביו היה כי יגדל להיות מאפיונר, כמוהו.
לפני שהשניים עוזבים את החווה, הם נותנים חלק נכבד מן הכסף שברשותם לזוג הקשיש.
סאליבן מפתיע בנוכחותו את רוני, בעת שהאחרון משתתף במיסה.
רוני מודה בפניו כי הוא כבר יודע על המעילה, וכי הסכסוך הקיים חייב להסתיים עם מותו של קונור, אך הוא עדיין מסרב לוותר על בנו ולחשוף את מקום מחבואו.
באותו לילה, מוסווה על ידי חושך וגשם נהיגה, סאליבן פותח בירי ברובה M1 תומפסון, ומחסל את כל פמלייתו של רוני.
לאחר מכן, הוא ניגש אל רוני עצמו, ומכוון אליו את הרובה.
רוני אומר לו "אני שמח שזה אתה", ולאחר מכן, עם דמעות בעיניו, סאליבן לוחץ על ההדק והורג אותו.
לאחר מותו של רוני, לניטי אין שום סיבה נוספת להמשיך ולהגן על קונור, והוא מגלה לסאליבן את מקום מחבואו.
סאליבן מגיע למלון בו קונור מסתתר והורג אותו על מנת להשלים את מעגל הנקמה שלו.
סאליבן האב מחליט להסיע את בנו לבית החוף של קרובת משפחתו, שנמצא בפרדישן, עיירה על חופו של אגם מישיגן.
בהגיעם אל הבית, השניים נקלעים למארב של מגווייר, אשר יורה בסאליבן האב שנופל לקרקע.
סאליבן הבן לוקח לידיו אקדח ומכוון אל עבר מגווייר, אך לא מצליח להביא את עצמו לפתוח באש.
בסופו של דבר, סאליבן הפצוע מצליח לשלוף אקדח מוסתר והורג את מגווייר, ולאחר דקות בודדות מת בזרועותיו של בנו.
הבן האבל על מות אביו חוזר אל זוג הקשישים בחווה, אשר מאמצים אותו ומגדלים אותו כבנם.
טום הנקס - מייקל סאליבן האב
טיילר הקלין - מייקל סאליבן הבן (בנו הבכור של מייקל סאליבן האב)
פול ניומן - ג'ון רוני
ג'וד לאו - הרלן מגוויר
דניאל קרייג - קונור רוני (בנו של ג'ון רוני)
סטנלי טוצ'י - פרנק ניטי
ג'ניפר ג'ייסון לי - אנני סאליבן (אשתו של מייקל סאליבן האב)
ליאם אייקן - פיטר סאליבן (בנו הצעיר של מייקל סאליבן האב)
דילן בייקר - אלכסנדר ראנץ'
קירן היינדס - פין מק'גוברן
אנתוני לפאליה - אל קפונה
הסרט זכה ב-18 פרסים והיה מועמד בסך הכול ל-51 פרסים, בהם:
הול - זוכה פרס אוסקר לצילום הטוב ביותר
פול ניומן - מועמד לפרס אוסקר לשחקן המשנה הטוב ביותר
הדרכת חתנים וכלות היא הדרכה הלכתית הניתנת לחתנים וכלות טרם נישואיהם.
ההדרכה כוללת את עיקרי הלכות טהרת המשפחה ולעיתים גם הדרכה ביחס לקיום יחסי האישות, היחס לחיי הנישואים בראי היהדות והדרכה זוגית.
על פי תקנות הרבנות הראשית לישראל כלות נדרשות לקבל שיעורי הדרכה טרם נישואיהן מרבנית (אשת רב) או מדריכה מוסמכת.
על חתנים חובה זו אינה חלה, אך בציבור הדתי והחרדי גם רוב החתנים פונים למדריכים.
לאורך ההיסטוריה נמסרה הדרכה בנוגע לאופן קיום יחסי מין וטהרת המשפחה באופן אישי לחתן ולכלה.
חז"ל עוסקים בנושאים אלה בתלמודים ובמדרשים, אולם עד לתחילת תקופת הראשונים לא היו קיימים חיבורים מיוחדים לנושא זה.
עם השנים גבר הצורך בקיומם של חיבורים כאלה, בין השאר בעקבות ניתוק המסורת שעברה בעל פה בין אם לבתה ובן אב לבנו.
הראב"ד כותב בספרו "בעלי הנפש", בתחילת שער הקדושה: "והוא (יחסי אישות) מהעניינים שרוב בני האדם נכשלים בהם...
ועל זה ראיתי להציע בהם עד שיהיו פשוטים ומבוארים לכל דורשיהם".
מטרתה המרכזית של ההדרכה היא הקניית ידע בהלכות טהרת המשפחה.
כלות מחויבות לעבור הדרכה זו כדי שהזוגות הנישאים על פי ההלכה יוכלו לשמור על הלכות אישות.
פרטי ההלכות דורשים הכנה ולימוד אותם מעבירים המדריכים המוסמכים לכך.
נוסף לפרטי ההלכות הנושאים עוסקים גם בהשקפת היהדות על חיי הזוגיות, משמעותם של ימי הנידה, הריחוק בין בני הזוג בימים אלו ועוד.
ההדרכה מתבצעת בדרך כלל באופן אישי, כלה עם מדריכה וחתן עם מדריך.
בקרב כלות חילוניות המתחתנות ברבנות מקובל לקיים שתי פגישות.
לבד מחשיבותה של ההדרכה העוסקת בפרטי הלכות טהרת המשפחה, קיימת, בציבורים מסוימים, חשיבות להדרכה כמקור רשמי המפרט לראשונה את אופן קיום יחסי מין.
גורמים בציבור החילוני טוענים כי הכרחת החפצות להינשא בהדרכה כלה היא בגדר כפייה דתית.
המרכז לפלורליזם, המהווה את הזרוע המשפטית של התנועה הרפורמית בישראל, עתר בנושא זה לבג"ץ וטען לביטול החובה בשם הזכות לחופש הדת והחופש מדת.
לצד זאת, קיימת תופעה בה נשים חילוניות שבאו לשיעורי הדרכת כלה שלא מתוך כוונה לקיים את הנאמר בה קיבלו על עצמם לקיים חלק מההלכות.
בציבור החרדי, ניתן דגש רב על ההדרכה לחיי זוגיות והכרת טבעו של המין השני.
המדריכים מרבים לדבר על הבנת צורכי בן הזוג, ועל ההכרה בשוני בין בני הזוג, ונושא זה מהווה את חלקה הגדול של ההדרכה.
ברוב הישיבות, מלבד ההדרכה הפרטית לחתנים, נמסרים שיעורים במתכונת מצומצמת (המכונים "ועדים") על ידי משגיח הישיבה או דמות חינוכית אחרת, על צורת הבית היהודי ועל היחס הראוי שבין איש לאשתו.
בנוסף, בציבור החרדי ישנם ספרי וחוברות הדרכה רבים לחיי זוגיות, כמו "זכו" מאת הרב נחום דיאמנט, לקט "ועדים" מהרב וולבה ועוד.
לבנות נמסרות הדרכות אלו על ידי המדריכה.
הבנות לומדות את ההלכות בפרוטרוט על ידי המדריכה, ואילו אצל הבנים הנושא בדרך כלל חלוק בין המגזרים.
במגזר החסידי על פי רוב ההלכות נלמדות לאחר החתונה וביום החתונה או מספר ימים לפניו נמסרים לחתן רק הפרטים הנוגעים למעשה לימים הראשונים.
לעומת זאת במגזר הליטאי, נמסרים בישיבה שיעורי הלכה רגילים, המקיפים את כל ההלכות.
ההדרכה לקיום יחסים נעשית בדרך כלל במפגש האחרון בין המדריך לחתן והכלה, בדרך כלל כשבוע לפני החתונה.
מכיוון שהן הבנים והן הבנות מחונכים לצניעות מגיל צעיר ולהפרדה בין המינים.
לחלק מסוים מהנערים והנערות המגיעים להדרכה תהיה זו הפעם הראשונה אשר הם שומעים בצורה ישירה על אופן קיומם של יחסי מין.
במגזר החסידי נהוג לערוך את ההדרכה הזאת רק ביום החתונה או מספר ימים לפניו.
ההדרכה לקיום יחסים שונה ממגזר למגזר בהתאם למנהגו, לגבי אופן קיום היחסים, תדירותם וההנהגות שבין הבעל לאישה.
למשל - במגזר החרדי ליטאי, ההדרכה תשא אופי פתוח יחסי בנושא ורחבת קצוות, ואילו בחסידות גור קיימות תקנות בעלות אופן שמרני שהנהיג האדמו"ר החמישי בחסידות, ישראל אלתר (ה"בית ישראל").
נוסף לכך, תוכני ההדרכה השתנו עם השנים.
לדוגמה, בעבר נושא הנאת האישה מקיום היחסים לא היה חלק מתכני ההדרכה, כיום זהו נושא לו מוקדש זמן הן אצל הדרכת החתנים והן אצל הדרכת הכלות, בהתאם לאופי ההדרכה ובמגזר בה היא נערכת.
עקב השוני בין סדרי ההדרכה בין שני המינים, בנים נפגשים עם המדריך בדרך כלל 3 פגישות, ואילו בנות נפגשות כ-10 פגישות.
הדרקון האדום הוא רומן מאת תומאס האריס, שפורסם לראשונה בשנת 1981. בספר מופיעה לראשונה דמותו של חניבעל לקטר.
לספר יצאו שני ספרי המשך, ב-1988 "שתיקת הכבשים" וב-1999 "חניבעל".
הספר עובד פעמיים לקולנוע, על ידי מייקל מאן כ"הצייד", ועל ידי ברט ראטנר כ"דרקון אדום".
בשנת 2013 הוא עובד לסדרת טלוויזיה שהיא פריקוול לאירועים שקדמו לספר.
שמו של הספר מתייחס לשני ציורים של ויליאם בלייק שבהם מופיעה דמותו של הדרקון האדום.
רוצח מטורף המכונה בידי המשטרה והעיתונות "פיית השיניים", טובח במשפחות.
הוא פורץ לביתן בלילה, הורג את כל בני הבית ומקיים יחסי מין נקרופיליים עם גופת האישה.
הסוכן ג'ק קרופורד מבקש מוויל גרהאם, מאבחן פסיכואנליטי מבריק שהביא בעבר לכליאתו של הקניבל והרוצח הסדרתי חניבעל לקטר, לשוב לתפקידו כדי לסייע ל-FBI לתפוס את "פיית השיניים".
גרהאם מסכים בחוסר רצון, ובשל ניסיונו מבין כי עליו להתייעץ עם לקטר.
"פיית השיניים" הוא, למעשה, פרנסיס דולרהייד.
אדם מופרע העובד כטכנאי במסרטת וידאו, ואובססיבי לסדרת הציורים "הדרקון האדום הגדול" של בלייק, במיוחד ל"הדרקון האדום הגדול והאישה הלבושה בשמש", המקועקע על גבו.
רציחת אנשים גורמת לו להרגיש נעלה, בדיוק כמו אותו דרקון אדום.
למעשה, מתגלה כי דולרהייד סבל נפשית כילד.
פרדי לאונדס, כתב צהובון חטטן, מפרסם כתבה נרחבת שבה הוא כביכול משמיע טענות נגד הרוצח ומעודד את החוק וה-FBI, ובתוך זאת מציין את שמו של גרהאם.
דולרהייד, שמאתר כתבה זאת, כועס על לאונדס ועל גרהאם, חוטף את לאונדס ורוצח אותו.
בינתיים, דוקטור פרדריק צ'ילטון, הסוהר של חניבעל לקטר, מגלה התכתבות סודית בינו לבין דולרהייד, שבה לקטר מוסר לדולרהייד את כתובתו של גרהאם, כדי שיכול לרצוח אותו ואת משפחתו.
גרהאם מנסה להפסיק את ההתקשרות הסודית בלא ידיעתו של לקטר.
בזמן הזה, דולרהייד מתאהב בעמיתה עיוורת, ריבה מקליין.
הוא נקרע בין עצמו, ומנסה לגרום לדחף הרומנטי שלו להביס את הדחף הרצחני שלו.
הוא מופיע במוזיאון ברוקלין, גונב את הציור המקורי של בלייק ואוכל אותו.
"הדרקון" משתלט על רגשותיו של דולרהייד, והוא מתכנן את רציחתה של ריבה.
דולרהייד מבעיר את ביתו בזמן שיחתו עם ריבה בה הוא מגלה לה שהוא הרוצח שהמשטרה מחפשת אחריו.
ריבה מספיקה לברוח ומדווחת למשטרה שפרנסיס התאבד.
מסתבר שדולרהייד לא מת, אלא רק ביים את מותו בשביל להטעות את המשטרה.
הוא מגיע לבית משפחתו של גרהאם, שאתה כתובתו הוא קיבל מלקטר.
דולרהייד פוגש את גרהאם ונאבק בו, אך גרהאם הורג אותו.
לקטר שולח מכתב מניפולטיבי לגרהאם, ולגרהאם יש פלאשבקים מעברו.
הדרקון הוא מחזה סאטירי פרי עטו של המחזאי הסובייטי יבגני שוורץ משנת 1944. גרסה קולנועית של המחזה יצאה לאקרנים ב-1988.
המחזה מתרחש בעיר עלומה ואגדית, אליה מגיע האביר לאנסלוט.
הוא נקלע לביתם של קונסטנטינוס, הארכיבאי של העיר ובתו, אלזה היפה.
לנסלוט משוחח עם שונרא, חתול הבית שמגלה לו שבעיר שולט מזה ארבע מאות שנה דרקון.
לדרקון שלושה ראשים, הוא מעופף ויורק אש.
תושבי המקום צריכים להעלות לו מס כבד, בין השאר נערה בתולה בה הוא בוחר, והשנה נפל הגורל על אלזה.
אחר-כך משוחח לנסלוט עם קונטנסטינוס שמספר לו שבמאתיים השנים הראשונות לשלטונו של הדרקון רבים קראו עליו תיגר, אולם הוא תכסיסן ולוחם גדול והביס את כולם ובמאתיים השנים האחרונות איש אינו מנסה.
כשהעיר כולה התקוממה נגדו שרף את הפרברים והוציא חצי מהעיר מדעתה באדים בעזרת אדים מורעלים.
קונסטנטינוס מספר ללנסלוט שהדרקון הוא נדיב, כשהייתה מגפת חולירה הוא ירק אש על הים לבקשת רופא העיר והאוכלוסייה שתתה מים מטוהרים.
בנוסף לכך הדרקון שחרר את העיר מהצוענים, שבשנים הראשונות לשלטונו ערערו עליו.
לנסלוט נקלע בעבר למערה בהרים השחורים ושם קרא את ספר התלונות של האנושות.
כל מי שאפילו מציץ בספר התלונות נגזר עליו להקדיש את חייו לעזרה לזולת.
לנסלוט למוד קרבות נלחם והרג בחייו דרקונים, מפלצות ואוכלי אדם רבים.
לנסלוט מזמין את הדרקון לדו-קרב.
הדרקון רוצה להשמיד אותו מייד, אולם קונסטנטינוס מזכיר לו שהוא חתום על מסמך מלפני 382 שנה שלפיו המזמין אותו לקרב רשאי לקבוע את מועדו ולא יאונה לו כל רע עד אז.
אלזה הייתה מיועדת להינשא להיינריך, בנו היחיד של ראש העיר וכדי לקנות את ליבו של היינריך מינהו הדרקון למזכירו האישי.
ראש העיר שממונה מטעם הדרקון נרעש לשמע נתקף חרדה מכך שלנסלוט הזמין את הדרקון לדו-קרב.
הוא אומר לו שהכול התנהל על מי מנוחות עד שהגיע ושולח אנשים שמבקשים ממנו להסתלק מהעיר.
הדרקון ששומע שלנסלוט הוא לוחם מקצועי עתיר ניצחונות נרעש ומשתכר.
הוא שולח את מזכירו היינריך לאלזה עם סכין מורעלת ודורש ממנה להרוג את לנסלוט ואם תעשה זאת חייה יינצלו ותיבחר נערה אחרת במקומה.
היא מסרבת, ואז הוא מאיים שיוציא להורג שלוש מחברותיה והיא נאותה.
לנסלוט נפגש עם אלזה, מתוודה בפניה שהוא מאוהב בה וזו הפעם הראשונה בחייו שהוא חש כך.
היא מספרת לו שהתבקשה להרוג אותו ומשליכה את הסכין לבאר.
חברי מועצת העיר מציעים ללנסלוט שוחד כדי שיוותר על הקרב והוא מסרב.
הם מגישים ללנסלוט קערה עשויה מפליז המשמשת לגילוח, שמיועדת להיות הקסדה שלו וטבלת פליז שתשמש לו כמגן.
הם נותנים לו אישור חתום אותו, הוא אמור להראות לדרקון בשעת הקרב, כראייה לכך שסופקו לו כל אמצעי הלחימה הדרושים.
לנסלוט זוכה לעזרה מכמה בעלי מלאכה.
ניגשים אליו זוג אורגים ארג למענו שטיח מעופף כדי לסייע לו בקרב.
כובען ייצר למענו מצנפת שהחובש אותה נהפך לרואה ובלתי נראה.
אומן כלי הנגינה מספר שמשפחתו מחכה למושיע מדורי דורות.
הם פיתחו במשך מאות שנים חץ וקשת שפועלת מעצמה, מכוונת את עצמה ויורה לבד.
הקרב מתחיל, לנסלוט עולה על השטיח, חובש את המצנפת לראשו ונעלם.
המון הצופים מתקהל בכיכר השוק כדי לצפות בקרב.
הקרב נמשך זמן רב, בהתחלה צונח אחד מראשי הדרקון, אחר-כך ראש שני ולבסוף שלישי ואחר-כך הגוף שלו.
הדרקון מבקש מים, אולם איש אינו עוזר לו ולבסוף הוא מת.
לנסלוט מותש מהקרב, עד שאפילו עכבר יכול להרוג אותו.
אתון וחתולה נושאים אותו הרחק משם להרים, כדי שאיש לו יוכל לפגוע בו.
ראש העיר תופש את השלטון, נהפך לדיקטטור במקומו של הדרקון, מייחס לעצמו את חיסולו של הדרקון, ובונה מסביבו פולחן אישיות.
הוא מכניס אנשים חפים מפשע לכלא והתושבים מעלים לו מס גזל שהופך אותו לעשיר.
כעבור שנה ראש העיר עומד להתחתן עם אלזה, חרף התנגדותה הנמרצת.
לנסלוט מופיע בחתונה וראש העיר בפחדו אומר לו שהוא נותן לו את אלזה כדי שיתחתן איתה.
התושבים מספרים ללנסלוט על משטר האימים של ראש העיר.
לנסלוט אומר לתושבים שהוא מאוכזב מהם, הוא חשב שבלי דרקון ובמצב שבו הם הרוב, הם יוכלו לנהל את ענייני העיר בעצמם בצורה דמוקרטית, בלי דיקטטור.
הוא מצווה לקחת את ראש העיר ובנו לבית הסוהר.
"הדרקון" נתפש כמחזה חתרני באקלים הפוליטי של ברית המועצות שלאחר המלחמה.
הוא מגולל את סיפורו של האביר לנסלוט, שמנסה להרוג דרקון.
ברם, במסעו, הוא נתקל בקהילה בה שולטת היררכיה בירוקרטית, המשתמשת בדרקון על מנת להסוות את שימושה בכוח.
"הדרקון" הוא "הבוגר" ביותר מבין מחזותיו של שוורץ.
זוהי סאטירה פוליטית המבקרת את הטוטליטריזם.
העלילה מגוללת את ניסיונו של הגיבור, לנסלוט, לשחרר עם במדינה המשועבדת לשלטונו האכזרי של הדרקון.
אולם מאמציו נתקלים בהתנגדות, מאחר שרוב האנשים התרגלו לדרקון ומחשיבים את שיטותיו, האכזריות אמנם, לדרך האפשרית היחידה; נשמותיהם נעשות, במובן מסוים, נכות, בשל חוסר יכולתם ורצונם להתנגד.
לנסלוט הורג את הדרקון בקרב, אבל אינו מצליח לשחרר את האנשים; השינוי היחידי הוא שראש עיר תופש את המשרה בה החזיק קודם לכן הדרקון ודורש שאלזה, הנערה שיועדה להיות מוקרבת לדרקון, תיהפך לאשתו.
כשלנסלוט שב לעיר כעבור שנה, הוא נוכח לדעת שמשימתו מסובכת הרבה יותר:
התיאטרון הקאמרי, הצגת בכורה – 5 בנובמבר 1966
יוצרים: עברית – נתן זך, בימוי – לאונרד שך, תפאורה ותלבושות – אריה נבון, מוזיקה – גארי ברתיני.
הדרקון הראשון שלי או איך לאלף את הדרקון שלך או איך לאמן את הדרקון שלך הוא זיכיון בידור אמריקאי של אולפני ההנפשה של דרימוורקס.
הזיכיון כולל שלושה סרטים באורך מלא, 2 סדרות טלוויזיה ושישה סרטים קצרים.
הזיכיון נחשב למוצלח, והכנסותיו ברחבי העולם כולו מסתכמות ב-$1,636,312,926, מה שהופך אותו לזיכיון האנימציה השביעי ברווחיותו בהיסטוריה (אחרי "שרק", "עידן הקרח", "מדגסקר", "צעצוע של סיפור", "גנוב על הירח", "מכוניות", "מפלצות בע"מ" ו"קונג פו פנדה").
שלושת סרטי הקולנוע של הזיכיון הם "הדרקון הראשון שלי" (2010), "הדרקון הראשון שלי 2" (2014) ו"הדרקון הראשון שלי: העולם הנסתר" (2019).
שתי סדרות סדרות הזיכיון הן "המגנים של ברק" (2011) ו"מאסטר הדרקון" (2015).
"הדרקון הראשון שלי" הוא סרט הראשון בזיכיון, והוא יצא ב-26 במרץ 2010. הסרט בוים על ידי דיקן דבילוס וכריס סנדרס, ובוסס באופן רופף על סדרת ספרים בעלת שם זהה מאת קרסידה קאוול.
הסרט זכה להצלחה, והכנסותיו מסתכמות ב-$494,878,759 ברחבי העולם כולו, שכן הוא גם הועמד לפרס אוסקר לסרט המונפש הטוב ביותר.
עלילת הסרט הראשון מתרחשת באי ברק, אי בו חיים ויקינגים ודרקונים במלחמה אלו עם אלו.
היקאפ, נער ויקינגי ובנו של סטויק, מנהיג שבט החוליגנים, מצטרף לקבוצת תלמידים המתאמנת בלחימה מול דרקונים המנוהלת על ידי חבר ילדות של סטויק.
בעקבות אילופו של שום שן, מתקדם היקאפ בלימודי הלחימה כשהוא מנסה דברים על שום-שן, וכך מגיע לזירה עם חבריו כאשר בידיו ידע איך להביס את הדרקונים ללא לפגוע בהם, לאט-לאט מדרבן את הוויקינגים להפסיק להילחם עם הדרקונים, כי, לטענתו, הם לא מה שהם חשבו.
ב-27 באפריל 2010 הוכרז סרט שני בזיכיון.
הסרט נכתב ובוים על ידי דיקן דבילוס, מביים הסרט הראשון לצד כריס סנדרס, שפרש מבימוי סרט זה לטובת עבודה על סרט אחר, "הקרודים".
עלילת הסרט השני מתרחשת כחמש שנים לאחר הסרט הראשון, כשהוויקינגי והדרקונים התאחדו באי.
בזמן שהוויקינגים מאתגרים אחד את השני במרוצי דרקונים, היקאפ ושום שן יוצאים לחקור אזורים נוספים בעולם, כי כשרוכבים על דרקונים העולם יותר נגיש.
באחת מהרפתקאותיהם של היקאפ ושום שן הם נתקלים בקרחון עצום שבו מאות דרקונים מסוג מיוחד, אשר ניצלו על ידי אימו של היקאפ - ואלקה, ואלקה שנחטפה בידי דרקון בהתקפה לפי 20 שנה כשהיקאפ נולד עדיין זיההת אותו, ומתאחדת איתו, ובהמשך גם עם אביו.
היקאפ, יחד עם אימו ואביו, יוצאים לקרב נגד מנהיג רשע הכולא דרקונים בעזרת דרקון גדול יותר שנקרא "אלפא" במטרה להפוך אותם לחייליו.
הדרקון הראשון שלי: העולם הנסתר
בדצמבר 2010 אישר ג'פרי קצנברג, מנכ"ל אולפני ההנפשה של דרימוורקס, כי יהיה גם סרט שלישי בזיכיון.
דיקן דבילוס, תסריטאי ובמאי סרטי הזיכיון, אמר בראיון כי הסרט השלישי יצא במהלך 2016. קרסידה קאוול, מחברת סדרת הספרים שעליה מבוסס הזיכיון, אמרה כי הסרט השלישי יחתום את הזיכיון וכי סופו יהי דומה לשל סדרת הספרים, וכי הוא יסביר "מדוע דרקונים לא חיים יותר".
לבסוף יצא הסרט לאקרנים ב-22 בפברואר 2019.
עלילת הסרט מתרחשת שנה אחר אירועי הסרט הקודם.
היקאפ נהיה הצ'יף, ואנשי ברק כולם כבר מאמצים דרקונים ומתנהגים אליהם כדבר מובן מאליו, הם יוצאים בתור צבא דרקונים ורוכביהם על מנת למצוא לדרקונים את 'העולם הנסתר', מקום בו על-פי סיפורי אביו יוכלו הדרקונים לחיות ללא חשש.
בדרכו עליו להתעמת עם גרימל הגריזלי – לוכד הדרקונים, האחראי לסיבת היעלמות כל דרקוני "זעם לילי" מלבד של שום שן, ולו גם דרקונית שלו מסוג זעם אורי.
בפברואר 2023, נמסר כי עיבוד קולנועי לייב אקשן בפיתוח.
צילומי הסרט נדחו מיולי 2023 בגלל שביתת אמני הטלוויזיה והרדיו והתחילו בינואר 2024, והסרט עתיד לעלות לאקרנים ב-13 ביוני 2025.
הסרט הראשון בזיכיון, "הדרקון הראשון שלי", גרף בקופות ברחבי העולם $494,878,759, והסרט השני בזיכיון, "הדרקון הראשון שלי 2", גרף $618,849,989. בסך הכל, הכנסות הזיכיון ברחבי העולם כולו עומדות על $1,113,728,748, מה שהופך אותו לזיכיון האנימציה השביעי ברווחיותו בהיסטוריה (אחרי "שרק", "עידן הקרח", "מדגסקר", "צעצוע של סיפור" ו"גנוב על הירח").
באתר Rotten Tomatoes, קיבל "הדרקון הראשון שלי" ציון של 98% המבוסס על 204 חוות דעת,, "הדרקון הראשון שלי 2" ציון של 92% המבוסס על כ-180 חוות דעת., ו"הדרקון הראשון שלי: העולם הנסתר" ציון של 91% המבוסס על 241 חוות דעת.
באתר Metacritic, קיבל "הדרקון הראשון שלי" ציון של 74% המבוסס על 33 חוות דעת,, "הדרקון הראשון שלי 2" ציון של 76% המבוסס על 39 חוות דעת.
ו"הדרקון הראשון שלי: העולם הנסתר" ציון של 71% המבוסס על 39 חוות דעת.
סרט אתר Rotten Tomatoes אתר Metacritic הדרקון הראשון שלי 98% 74% הדרקון הראשון שלי 2 92% 76% הדרקון הראשון שלי: העולם הנסתר 91% 71%
ב-12 באוקטובר 2010 הודיע ערוץ Cartoon Network האמריקאי כי הוא רכש את הזכויות לשידור סדרת טלוויזיה שבועית המבוססת על הזיכיון.
שידורי הסדרה החלו באוגוסט 2012. ב-2013 יצאה עונה שנייה לסדרה.
שתי סדרות משלימות את פער הזמנים בין אירועי הסרט הראשון לסרט השני, והסדרה השלישית בין הסרט השני לשלישי.
ב-2015 עלתה העונה השלישית שהחלה לשדר בנטפליקס עד העונה השמינית ב-2018 לאחר שנטפליקס קיבלה את זכויות השידור.
"אגדת דרקון הבונקנפר" (במקור: Legend of the boneknapper dragon) הוא סרט קצר באורך 16 דקות שפותח על ידי דרימוורקס.
עלילת הסרט מתרחשת לאחר אירועי הסרט הראשון בסדרת "הדרקון הראשון שלי".
הסרט שודר ב-14 באוקטובר 2010 יחד עם הסרט "הדרקון הראשון שלי".
הסרט מספר על הופעתו של בונקנפר בחייו של גובר.
הבונקנפר הוא מיסטי ואגדי שמחפש עצמות כדי להרכיב אותן סביב לגופו חסר החוליות.
הסרט דובב על ידי ג'יי בארושל, אמריקה פררה, ג'ונה היל ועוד רבים מקאסט "הדרקון הראשון שלי".
"ספר הדרקונים" (במקור: Book of dragons) הוא סרט קצר באורך 18 דקות שפותח על ידי דרימוורקס.
עלילת הסרט מתרחשת בין אירועי הסרט הראשון בסדרת "הדרקון הראשון שלי" לסרט השני בזיכיון.
הסרט יצא בתאריך 15 בנובמבר 2011 יחד עם הסרט "מתנתו של זעם לילי".
את הסרט דובבו ג'יי בארושל, אמריקה פררה, ג'ונה היל ועוד רבים מקאסט הזיכיון.
במהלך הסרט היקאפ וחבריו מעיינים בספר הדרקונים של ברק, ומגלים את סיפורו של יוצר הספר, בורק.
"מתנתו של זעם לילי" (במקור: Gift of the night fury) הוא סרט קצר באורך 22 דקות שפותח על ידי דרימוורקס.
עלילת הסרט מתרחשת בין אירועי הסרט "הדרקון הראשון שלי" לבין אירועי הסרט "הדרקון הראשון שלי 2".
הסרט יצא ב-15 בנובמבר 2011 יחד עם הסרט "ספר הדרקונים".
הסרט מספר על חג החורף המסורתי של הוויקינגים ועל ההיעלמות של הדרקונים לאי הדרקונים.
סרט קצר באורך 25 דקות, בשם "Dawn of the Dragon Racers", שוחרר ב-11 בנובמבר 2014. הוא בוים על ידי ג'ון סנפורד ואיליין בוגן, והוא כולל את הקולות של ג'יי ברושל ואמריקה פררה יחד עם צוות השחקנים מסדרת הטלוויזיה.
בסרט, מצוד אחר כבשה אבודה הופך לתחרות בין היקאפ וחבריו על התואר הראשון של אלוף מרוצי הדרקון של ברק.
הדרקון הראשון שלי: השיבה הביתה
"הדרקון הראשון שלי: השיבה הביתה" (במקור: How to Train Your Dragon: Homecoming) הוא סרט קצר באורך 22 דקות שפותח על ידי דרימוורקס.
הסרט יצא ב-3 בדצמבר 2019. עלילת הסרט מתרחשת עשר שנים אחרי שהדרקונים עזבו את הוויקינגים בסרט "הדרקון הראשון שלי: העולם הנסתר".
ילדיהם של היקאפ ואסטריד מאמינים שדרקונים הם מפלצות מסוכנות לאחר שמצאו את היומנים הישנים של סטויק, מה שמוביל את היקאפ ואסטריד להחזיר את הופעת סנוגלטוג כדי לשכנע אותם אחרת.
בינתיים, שלושת ילדי "אור לילי" של חסר-שן והזעם אורי מגיעים לניו בארק ומחפשים את היקאפ, מה שמניע את הוריהם ללכת אחריהם.
"Snoggletog Log" הוא סרט טלוויזיה קצר באורך 28 דקות.
זהו צילום רציף של 28 דקות של אח של חג המולד, עם תרחישים שונים הכוללים את הדמויות הראשיות של הזיכיון, ויקינגים ודרקונים כאחד.
הסרט זמין בהולו מ-5 בדצמבר 2019.
מילר ראפנאט ת'ורסטון קריסטן ויג ג'ולי מרקוס (עונה ראשונה)אנדרי ורמולן (עונה שנייה) עובש סטפן רות דלי תומאס פ.
וילסון קש טים קונוויי אלווין הבוגדני מארק המיל דאגור המופרע דייוויד פאוסטינו הת'ר מיי וויטמן ארט קיט הרינגטון וולקה קייט בלאנשט דראקו דם קר דג'ימון הונסו גרימל הגריסלי פ.
מארי אברהם אייבר חסר המשקל דייוויד טננט פלגמה הנועזת אשלי ג'נסן
"הדרקון הראשון שלי" (במקור: How to train your dragon) הוא משחק וידאו של הזיכיון שמתבסס על הסרט הראשון בסדרה.
משחק הווידאו הוא משחק פעולה.
המשחק יצא בגרסאות שונות ל-Wii ו-xbox.
במשחק, השחקן יכול לאמן חמישה סוגי דרקונים ובהם דרקון ייחודי למשחק.
המשחק פותח על ידי חברת ELB ושווק על ידי חברת המשחקים Activision.
"הדרקון הראשון שלי 2" (במקור: How to train your dragon 2) הוא המשחק השני בסדרת משחקי 'הדרקון הראשון שלי' והוא מבוסס על הסרט השני בסדרת הסרטים.
המשחק יצא בגרסאות שונות לפלייסטיישן 3, wii, Wii U, נינטנדו 3DS ול-xbox 360. במשחק השחקן יכול לבחור דרקונים שונים, ולעבור אתגרים ומשימות.
המשחק פותח על ידי חברת Torus Games ושווק על ידי חברת Little Orbit.
"בית ספר לדרקונים" (במקור: School of dragons) הוא עולם וירטואלי שנוצר על ידי jumpstart.com ודרימוורקס.
המשחק נמצא באינטרנט והושק גם לטלפונים ניידים.
במשחק השחקן יכול להגיע לבית הספר לדרקונים, מקום הייחודי למשחק, לאי ברק ולאזור השממה, שהיא חלק מבית הספר לדרקונים.
לאחר ההרשמה למשחק, על השחקן לבחור ביצה מהמאורה שתגדל להיות הדרקון שלו.
לאחר בחירת הביצה על השחקן לבחור את מינו ואת צבעו של הדרקון שלו.
השחקן יכול להאכיל את הדרקון שלו, להשלים משימות שונות, לקנות פריטים בכסף שצבר מהמשימות שהצליח לבצע, לגדל ולעצב שדה, להצטרף או ליצור שבט של שחקנים מסוימים ולהגדיל את הדרקון שלו.
ככל שהדרקון גדול יותר, נפתחות בפניו אפשרויות חדשות.
השחקן יכול ליצור דרקון חדש בעזרת אבני חן.
השחקן יכול לאמץ דרקון אחד בלבד.
"הדרך שבחרתי" הוא אלבומה השלישי של הזמרת שרית חדד שיצא לאור בשנת 1997.
האלבום הכיל 12 רצועות, 11 רצועות בעברית ורצועה אחת בערבית בשם "יאמנואר יאמר" (בעברית "ירח שמאיר") שהיה גרסה של חדד לשיר באותו השם מ-1995 שביצעה זמרת בשם רנדה שאמון.
מתוך האלבום בלטו השירים: "הופה הופה", "איך אבדו הריגושים", "אמא","ביכורי אהבה" ושיר הנושא "הדרך שבחרתי", וכמו כן כלל האלבום את השיר "לאהוב" שבשונה משאר השירים שנכללו בו בוצע בסגנון דאנס-פופ.
באלבום נכלל השיר שנקרא "אחד פחות" שהוקדש לזכרה של חברתה של חדד שנקראה חיננית חן שנהרגה בתאונת דרכים ב-6 ביולי 1996. אף על פי שמילות השיר הן מילים עצובות מנגינתו שמחה.
השיר "אמא" המופיע באלבום זה והשיר "אמא" המופיע באלבומה ימים של שמחה – חלק א', הם שני שירים שונים שאינם קשורים זה לזה מעבר.
כינור: פליקס מזרחי, ילמז טשצ'שמה
סקספון וקלרינט: ניצן עין הבר
אונית-רחף כחולה (שם מדעי: Glaucus atlanticus), המכונה הדרקון הכחול, הוא חשופית ים, חילזון חסר שריון החי בים הפתוח.
הוא שייך למשפחת ה-Glaucidae במערכת הרכיכות.